DOI: 10.14457/tu.the.2020.1092
title: การดำเนินการตามนโยบาย หลักเกณฑ์และการจัดทำแผนปฏิบัติราชการประจำปีของจังหวัดและกลุ่มจังหวัด ประจำปีงบประมาณ พ.ศ. 2564: กรณีศึกษา กลุ่มจังหวัดภาคตะวันออกเฉียงเหนือตอนกลาง

description: การวิจัยครั้งนี้มีวัตถุประสงค์เพื่อศึกษาถึงสภาพปัญหา และข้อจำกัดในกระบวนการพิจารณาจัดสรรงบประมาณแผนปฏิบัติราชการประจำปีงบประมาณของกลุ่มจังหวัดภาคตะวันออก เฉียงเหนือตอนกลางประจำปีงบประมาณ พ.ศ. 2564 ในการดำเนินการตามหลักเกณฑ์ การจัดทำแผนปฏิบัติราชการประจำปีงบประมาณของจังหวัด/กลุ่มจังหวัดและกระบวนการงบประมาณที่เกี่ยวข้อง โดยวิเคราะห์ข้อมูลที่ได้จากแผนปฏิบัติราชการประจำปีของกลุ่มจังหวัดภาคตะวันออก เฉียงเหนือตอนกลาง พ.ศ. 2564 และข้อมูลจากการกลั่นกรองแผนปฏิบัติราชการงบประมาณของกลุ่มจังหวัดภาคตะวันออกเฉียงเหนือตอนกลางของคณะทำงานช่วยอำนวยการพิจารณาและกลั่นกรองแผนงานและโครงการ ทีมบูรณาการกลางและการสัมภาษณ์บุคลากรที่เกี่ยวข้องกับการจัดทำแผนปฏิบัติราชการประจำปีของกลุ่มจังหวัดฯ ก่อนนำมาสู่การวิเคราะห์ผลการศึกษา เพื่อจะได้นำผลการศึกษาที่ได้มาเป็นแนวทางสำหรับปรับปรุงแก้ไขในการพัฒนากระบวนการจัดทำแผนปฏิบัติราชการประจำปีของกลุ่มจังหวัดให้มีประสิทธิภาพมากยิ่งขึ้นจากผลการวิเคราะห์ ตั้งแต่กระบวนการจัดทำแผนตาม นโยบาย หลักเกณฑ์และวิธีการในการจัดทำแผนปฏิบัติราชการประจำปีงบประมาณของกลุ่มจังหวัดภาคตะวันออกเฉียงเหนือตอนกลางประจำปีงบประมาณ พ.ศ. 2564 ของคณะกรรมการบูรณาการนโยบายพัฒนาภาค (ก.บ.ภ.) จนไปสู่กระบวนการจัดสรรงบประมาณของสำนักงบประมาณ รวมทั้งวิเคราะห์ สภาพปัญหา ข้อจำกัด ทำให้ผู้ศึกษาพบปัญหาที่สำคัญในการบริหารราชการส่วนภูมิภาค 3 ประการ ได้แก่ 1.ปัญหาโครงสร้างของระบบราชการแบบรวมศูนย์ 2.ปัญหาส่วนราชการที่ตั้งอยู่ในภูมิภาคไม่ให้ความสำคัญกับแผน พัฒนาเชิงพื้นที่ 3. ปัญหาระเบียบข้อกฎหมายไม่เอื้อต่อการจัดทำแผนการพัฒนาเชิงพื้นที่ ผู้ศึกษาจึงขอเสนอแนวทางพัฒนาจากการศึกษา โดยแบ่งเป็น 3 ข้อเสนอ 1. ข้อเสนอแนะในการพัฒนากระบวนการ 2. ข้อเสนอแนะในกระบวนการจัดสรรงบประมาณสำนักงบประมาณ และ 3.ข้อเสนอ แนะในเชิงนโยบายเพื่อลดข้อจำกัดในการพัฒนาเชิงพื้นที่ รายละเอียด ดังต่อไปนี้1. ข้อเสนอแนะในการพัฒนากระบวนการจัดทำแผนปฏิบัติราชการประจำปี1.1 การกำหนดนโยบาย หลักเกณฑ์ และวิธีการจัดทำแผนปฏิบัติราชการประจำปี ควรมีความยึดหยุ่นและไม่ควรลงรายละเอียดมากจนเกินไปควรให้ความสำคัญ กับหลักการการพัฒนาเชิงพื้นที่ที่มาจากความต้องการของประชาชน และสภาพบริบทที่ต่างกัน1.2 สำนักงานสภาพัฒนาการเศรษฐกิจและสังคมแห่งชาติ ในฐานะฝ่ายเลขานุการ ของคณะกรรมการบูรณาการนโยบายพัฒนาภาค (ก.บ.ภ.) หากมีการกำหนดรายละเอียด ในการพิจารณากลั่นกรองโครงการมากกว่าหลักเกณฑ์ของดังกล่าวคณะกรรมการฯ จะต้องมีการชี้แจงทำความเข้าใจให้จังหวัดและกลุ่มจังหวัดได้รับทราบ1.3 คณะกรรมการบริหารงานกลุ่มจังหวัดแบบบูรณาการ (ก.บ.ก) ต้องสั่งการ/กำชับให้หน่วยงานที่เสนอขอรับการจัดสรรงบประมาณต้องศึกษาหลักเกณฑ์ นโยบาย หลักเกณฑ์ และต้องเสนอโครงการที่มีความพร้อม2. ข้อเสนอแนะในกระบวนการจัดสรรงบประมาณสำนักงบประมาณ2.1 สำนักงบประมาณ ควรยึดตามลำดับความสำคัญของแผนงาน/โครงการ ที่ผ่านความเห็นชอบของคณะกรรมการนโยบายพัฒนาภาค (ก.บ.ภ.) แล้วเท่านั้น2.2 สำนักงบประมาณ ควรพิจารณากำหนดกรอบการจัดสรรงบประมาณ โดยกำหนดสัดส่วน หรือร้อยละของงบลงทุนและงบดำเนินงานให้มีความชัดเจน3. ข้อเสนอแนะในเชิงนโยบายเพื่อลดข้อจำกัดในการพัฒนาเชิงพื้นที่3.1 ราชการส่วนกลางต้องลดการบริหารราชการแบบรวมศูนย์ ในการตัดสินใจเรื่องที่เกี่ยวข้องกับภารกิจของพื้นที่โดยตรง รวมทั้งต้องการกระจายอำนาจให้กับราชการส่วนภูมิภาค และส่วนท้องถิ่น3.2 ส่วนราชการที่ตั้งอยู่ในภูมิภาคต้องให้ความสำคัญกับแผนพัฒนาในการทำงานเชิงพื้นที่ เนื่องจากแผนดังกล่าวเป็นแผนที่ชี้ทิศทางของการพัฒนาของแต่ละพื้นที่ และเป็นแผนที่มาจากความต้องการจากประชาชน 3.3 หน่วยงานในระดับส่วนการควรพิจารณาในการร่างระเบียบหรือปรับปรุงกฎหมายที่เอื้อต่อการจัดสรรและบริหารงบประมาณชองจังหวัดและกลุ่มจังหวัด